Reguli noi în una dintre cele mai apreciate destinații de către români: Străinii vor plăti o taxă nouă
Începând din luna mai, Grecia, una dintre cele mai apreciate destinații de către români, impune noi reguli pentru turiști. Din acest an, guvernul Greciei introduce noi reguli pentru turiști, cu scopul de a gestiona aglomerația și să asigure siguranța pe litoral.
O serie de reglementări vor intra în vigoare în această primăvară, odată cu deschiderea sezonului estival.
Reguli noi pentru turiștii care aleg să viziteze Grecia
Una dintre reglementări prevede ca aproximativ 70% din plajele Greciei să fie libere de șezlonguri.
În cazul zonelor protejate, proporția trebuie să fie de 85%, iar zonele sensibile din punct de vedere ecologic- care vor fi marcate ca fiind "plaje de neatins"- șezlongurile să fie complet interzise.
Pe lângă acestea, noile reglementări impun menținerea unei distanțe de cel puțin patru metri între șezlonguri și linia de coastă. Această măsură are scopul de a facilita accesul la plajă pentru toți vizitatorii, evitând aglomerarea și asigurând un mediu mai sigur.
Turiștii, monitorizați cu drone
De asemenea, pentru a se asigura că turiștii vor respecta aceste reguli noi, autoritățile grecești vor folosi dronele, care vor supraveghea plajele și activitățile turiștilor de la înălțime.
Mai mult decât atât, Grecia introduce o nouă taxă de cazare, care face parte din planurile de finanțare a eforturilor de reconstrucție în urma incendiilor forestiere și inundațiilor severe.
Astfel, noua taxă a intrat în vigoare de la data de 1 martie și este valabilă până la data de 1 octombrie.
Cei cazați în apartamente și hoteluri de una și două stele vor trebui de acum să plătească 1,5 euro pe zi, în timp ce oaspeții din hotelurile de trei stele vor plăti câte 3 euro/zi, notează timeout.com, potrivit antena3.ro.